Line Alsaker

Line Alsaker () er ein prisløna norsk ballettdansar som var tilknytt Nasjonalballetten ved Den Norske Opera & Ballett frå 1992 til 2013.

 Utdanning 
Alsaker er fødd i Oslo, og dansa som barn ved Kirkenærs ballettskule i Oslo. Seinare vart ho teken opp på Operaens ballettskule. Etter å ha fullført Fagerborg videregående skole studerte ho ved ballettakademiet Heinz-Bosl-Stiftung i München i Tyskland.

 Karriere 
I 1992 vart ho engasjert ved Nasjonalballetten, der ho dansa i ensemblet sitt corps de ballet inntil ho vart forfremja til solist i 1997.

Som solist dansa Line Alsaker ei rad store klassiske hovudroller som til dømes Tatjana i Onegin (Dansekritikarprisen 1996/97), Odette/Odile i Svanesjøen og tittelrollene i Frøken Julie og Giselle. Ho dansa òg i moderne oppsetjingar av Jiri Kylian, Lightfoot & Leon og Kjersti Alveberg.

Alsaker pensjonerte seg som ballettdansar i 2013.

 Prisar og utmerkingar 

 Esso-prisen 1996
 Dansekritikarprisen 1997 for rolla som Tatjana i Onegin

Kjelder

Kategori:Norske ballettdansarar
Kategori: Folk frå Oslo
Kategori: Folk tilknytte Den Norske Opera & Ballett